open-index/open-wikipedia-markdown huggingface dataset:
Stemmevansker

**Stemmevansker** er en gruppe lidelser som påvirker stemmefunksjonen uheldig slik at stemmekvaliteten reduseres (dysfoni) eller at stemmen forsvinner helt (afoni).

Stemmevansker kan grovt inndeles til å tilhøre en av følgende kategorier;
* Organisk stemmevanske
* Funksjonell stemmevanske
* Psykogen stemmevanske

Organiske og funksjonelle stemmevansker er forårsaket av sykdom eller skade i strupehodet (larynx) eller i nervebanene til strupehodet (nervus vagus recurrens eller nervus vagus superior). Psykogene stemmevansker har en bakomliggende årsaksfaktor av psykisk art, men kan ofte ytre seg som en funksjonell stemmevanske.

Stemmeavvik fremstår alltid med hørbart avvik i forhold til en normal stemme; alt fra heshet, skurrstemme, til svak stemme eller fullstendig bortfall av stemmen. 

## Se også
* Afasi
* Laryngektomi
* Mutisme
* Taleflytvansker
Lorain

**Lorain** er en by i Lorain County, Ohio. Byen ligger nordøst i Ohio ved Eriesjøen vest for Cleveland. Ved folketellingen i 2010 hadde byen 64 097 innbyggere.

## Referanser


## Eksterne lenker
*
Olav Selvaags plass (Oslo)

**Olav Selvaags plass** er en plass på Odden på  Tjuvholmen i Oslo, som ble åpnet i 2007. 

Gaten Tjuvholmen allé passerer gjennom plassen og gatene Lille Stranden og Sjøgangen munner ut i plassen. Ved plassen ligger et serveringssted og en butikk. 

Plassen er oppkalt etter Olav Selvaag (1912–2002), som var sivilingeniør og bygningsentreprenør og har hatt stor betydning for boligutvikling i Oslo i etterkrigstiden. En skulptur med helfigur portrettbyste av ham står på plassen.

## Eksterne lenker
*
Grønlandsk krone

**Grønlandsk krone** var en planlagt framtidig valuta for Grønland, som i dag bruker danske kroner. I en avstemning i midten av oktober 2009, bestemte Grønland seg for å fortsette med danske kroner

## Historiske grønlandske kroner
I andre halvdel av 1800-tallet, mens Grønland fortsatt hadde status som koloni, var det flere gruveselskaper som utstedte sine egne penger. *Sinkpenger* ble også introdusert i den nyetablerte handelskolonien i Ammassalik (grunnlagt 1894). Mellom 1926 og 1964 introduserte Den Kongelige Grønlandske Handel, som hadde handelsmonopol med Grønland, en serie med mynter som skulle brukes på Grønland. Administrasjonen på Grønland utstedte egne sedler fram til 1968. 

## Nye grønlandske kroner
I 2006 kunngjorde den danske regjeringen og Grønlands hjemmestyre at de var kommet til enighet om å utstede en egen grønlandsk versjon av den danske kronen. Pressemeldingen lyder:

Lovforslaget om egen valuta («Lov om pengesedler i Grønland») beskrev myntenheten som **1 koruuni**.

I sin årsberetning for 2007 skrev imidlertid Danmarks Nationalbank at loven trådte i kraft 1. juli 2007, men sier at det fortsatt vil være danske kroner som blir gjeldende på Grønland, både hva gjelder sedler og mynter, slik som på Færøyene. De nye sedlene skulle smykkes av Naja Abelsen, og var planlagt presentert for Landsstyret sommeren 2008. 

## Referanser


## Eksterne lenker
* Mynter fra Grønland
* Ron Wise's Banknoteworld: Greenland
* Historisk oversikt over Grønlands valuta (engelsk)
Per Burell

**Per Olov Burell** eller *Per-Olov Burell*  eller *Pär Burell* (født 8. mai 1956 i Västerås), er en svensk skuespiller. Burell studerte ved Scenskolan i Malmö. 

## Filmografi (utvalg)
### Spillefilm
* 2007 – *[[Allt om min buske]]* – Axel
* 2004 – *[[Babylonsjukan]]* – Niklas Gustavsson
* 2002 – *[[Den osynlige]]* – Per Tullgren, Annelies pappa (kreditert som Pär Burell)
* 2001 – *[[Livvakterna]]* – Torbjörn Ferm, økonomisjef
* 1999 – *[[Tomten är far till alla barnen]]* – Mats
* 1988 – *[[Vargens tid]]* – prest 

### Kortfilm
* 2006 – *[[Vanya vet]]* – inspektøren
* 2004 – *[[Innesluten]]* – Lenas mann
* 2001 – *[[Barnsäng]]* – mannen

### TV
* 2006 – *[[Final Curtain Call]]* – Bengt Olsson 
* 2005 – *[[Lasermannen (TV-serie)|Lasermannen]]* – banktjenestemann (mini-TV-serie)
* 2004 – *[[Graven]]* – Åke Selebrings (mini-TV-serie)
* 2003 – *[[Dream team]]* – P-A 
* 2002 – *[[Skeppsholmen (TV-serie)|Skeppsholmen]]* – kontorist (1 episode, TV-serie)
* 2002 – *[[Tusenbröder]]* – Håkan (3 episodes, TV-serie)
* 2001 – *[[Skilda världar]]* – Jonas Larsson (2 episodes, TV-serie)
* 2001 – *[[Skuggpojkarna]]* – Anders
* 1999 – *[[Gertrud]]* 
* 1999 – *[[Ett litet rött paket]]* – *Drömmen om Elin* (1 episode, TV-serie)
* 1998 – *[[Personkrets 3:1]]* – Anders
* 1998 – *[[S:t Mikael]]* – Rolf (TV-serie)
* 1998 – *[[Den tatuerade änkan]]* – politimann 
* 1995 – *[[Anmäld försvunnen]]* – William Eklöf (1 episode, TV-serie)
* 1993 – *[[Chefen fru Ingeborg]]* – kravattmannen (kreditert som Per-Olov Burell)
* 1989 – *[[Tre kärlekar]]* – Berglöf, flyskytter (1 episode, TV-serie)

## Referanser


## Eksterne lenker
*
Tjuvholmen allé (Oslo)

**Tjuvholmen allé** (1-29, 2-16) er en gate på Tjuvholmen i Oslo, fra gangbroen til Bryggetorget på Aker Brygge og gaten Bolette brygge i nord, gjennom Olav Selvaags plass og bro over kanalen mellom Odden og Holmen fram til Albert Nordengens plass i syd. 

Tjuvholmen allé ble åpnet i 2007. Langs gaten er det servicebedrifter i første etasje. 

## Eksterne lenker
* 

## Bilder

File:Odden Tjuvholmen seen from Holmen.JPG|Odden sett fra broen til Holmen med broen og Tjuvholmen allé
File:Tjuvholmen allé seen from Albert Nordengens plass Tjuvholmen.JPG|Tjuvholmen allé sett nordover fra Albert Nordengens plass
Fil:Tjuvholmen Street.jpg|Tjuvholmen allé sett fra Olav Selvaags plass
Crypto.com Arena

**Crypto.com Arena** (tidligere kjent som **Staples Center**) er en sportsarena i Downtown Los Angeles som ligger rett ved siden av Los Angeles Convention Center. Crypto.com Arena åpnet 17. oktober 1999. Adressen er 1111 S. Figueroa Street, Los Angeles, California 90015.

## Historie
Den 16. november 2021 ble det kunngjort at navnerettighetene til Staples Center var ervervet av den Singapore-baserte kryptovalutabørsen Crypto.com, og omdøpte den til Crypto.com Arena med virkning fra 25. desember 2021. Avtalen ble rapportert å ha en verdi på 700 millioner dollar over 20 år, sammenlignet med de 116 millioner dollar som Staples betalte under den forrige 20-årige avtalen.

## Referanser


## Eksterne lenker
*
A Reality Tour: Norwegian Wood (2004)

**A Reality Tour-konserten til [[David Bowie]] under [[Norwegian Wood (festival)|Norwegian Wood]] den 18. juni 2004** vil bli husket som en av hans beste konserter i Norge.  Den vil også bli husket for episoden hvor en publikummer kastet en kjærlighet på pinne opp på scenen hvor den traff Bowie i øyet og for at Bowie to  konserter senere i Praha i Tsjekkia måtte avbryte konserten på grunn av hjerteproblemer. Bowie fortsatte turneen to dager senere i Scheeßel, Tyskland – men måtte så avbryte og etter hvert opereres.

Dette var den andre av to konserter i Norge.  Den første ble holdt dagen før på Koengen i Bergen.

## Om turneen
A Reality Tour startet i Forum i København den 7. oktober 2003 og ble avsluttet på Hurricane Festival Scheeßel i Tyskland 25. juni 2004.  I denne perioden ble det gjennomført 111 konserter over hele verden.  Turneen startet i Europa (oktober-november), fortsatte i USA og Canada (desember – februar), videre til Australia og Asia (februar – mars) før man vendte tilbake til USA og Canada (april – juni) og avsluttet med festivaler i Europa sommeren 2004.

Bowie besøkte Norge tre ganger under turneen.  I Oslo Spektrum 12. oktober 2003, I Koengen, Bergen 17. juni 2004 og på Norwegian Wood 18. juni 2004.  Til sammen hadde de norske konsertene om lag 29&nbsp;000 tilskuere til sammen.

## Oppslutning
7&nbsp;500 tilskuere var tilstede under David Bowie konserten i Frognerbadet.

## Oppvarming
Svenskbergenske Karin Park varmet opp i Frognerbadet.

## Setliste
# «Rebel Rebel»
# «Fame» 
# «Battle for Britain (The Letter)» 
# «Cactus» 
# «Sister Midnight» 
# «New Killer Star» 
# «All the Young Dudes» 
# «Reality» 
# «China Girl» 
# «Life on Mars?» 
# «Modern Love» 
# «Afraid» 
# «The Man Who Sold the World» 
# «Changes» 
# «The Loneliest Guy» 
# «Hallo Spaceboy» 
# «Under Pressure» (fmed Gail Ann Dorsey]
# «Ashes to Ashes» 
# «The Supermen» 
# «Quicksand» 
# «Be My Wife» 
# «Panic in Detroit» 
# «White Light/White Heat» 
# «I'm Afraid of Americans» 
# «"Heroes"» 

Ekstranummer:
# «Suffragette City» 
# «Ziggy Stardust» 

## Anmeldelser
Panorama  link
- Totalt leverte David Bowie og hans band hele 26 låter fremfor et smekkfullt Norwegian Wood, og med unntak av det forhatte og forhåpentlig litt pinlig berørte individet som kastet greier på idolets øye, er det høyst tvilsomt at en eneste sjel gikk skuffet hjem fra Frognerparken denne våte, men likevel svært så triumferende fredagskvelden for den historiske briten, skriver Panorma.no etter konserten.

## Besetning
På *Reality*-turneen

* David Bowie (vokal, gitar, stylofon og munnspill)
* Gerry Leonard (vokal og gitar)
* Earl Slick (gitar)
* Gail Ann Dorsey (vokal og bass)
* Mike Garson (keyboard)
* Sterling Campbell (vokal og trommer)
* Catherine Russel (vokal, gitar, keyboard, perkusjon og mandolin)

## Eksterne lenker
* – Skadd av kjærlighet (Dagbladet)
* – Bowie ble hjerteoperert (Dagsavisen)
Yayi Boni

**Thomas Yayi Boni** (født 1. juli 1952 i Tchaourou, Benin) er en beninsk bankmann og politiker som var Benins president fra 2006 til 2016. Han ble innsatt 6. april 2006 etter å ha vunnet valget den foregående måneden, og ble gjenvalgt i 2011. I 2012 overtok han den ettårige posten som formann for Den afrikanske union.

## Utdannelse og yrkesbakgrunn

Boni ble født i Tchaourou i Borgou i det nordre Benin, som da het Fransk Dahomey. Etter fullført skolegang i regionhovedstaden Parakou, studerte han økonomi ved Université Nationale du Bénin, bankvirksomhet ved Université Cheikh Anta Diop i Dakar i Senegal og fortsatte i  Frankrike der han studerte økonomi og politikk ved Universitetet i Orléans og Université Paris-Dauphine, der han fullførte doktorgrad i økonomi i 1976. 

Fra 1980 til 1981 arbeidet Boni for Sentralbanken for de vestafrikanske statene (BCEAO) i Dakar, der han ble assisterende direktør. I 1988 ble han assisterende direktør for profesjonell utvikling ved Det vestafrikanske treningssenteret for bankstudier (**, COFEB), også i Dakar. Fra 1992 til 1994 arbeidet han ved kontoret til Benins president, Nicéphore Soglo, med ansvar for penge- og bankpolitikk. I 1994 ble han utnevnt til president for Den vestafrikanske utviklingsbanken (BOAD) i Lomé, Togo. For arbeidet med utvikling i Vest-Afrika ble han hedret som ridder av den franske *[[Den nasjonale fortjenstorden (Frankrike)|Ordre national du mérite]]*.

## Presidentskapet

I 2006 sluttet Boni i jobben i BOAD for å bli med i presidentvalget i Benin. Han var da en relativt ukjent skikkelse i det politiske livet i hjemlandet på grunn av sine lange utenlandsopphold, men det lyktes ham allikevel å vinne velgernes gunst. I valgkampen fokuserte han som økonom på landets økonomi, bekjempelse av fattigdom og korrupsjon, og en reform for bomullssektoren, landets viktigste eksportvare.

I første runde av presidentvalget, avholdt 5. mars 2006, vant Boni 32 prosent av stemmene, mens hans nærmeste utfordrer, Adrien Houngbédji, oppnådde 25 prosent. I andre valgrunde mellom Boni og Houngbédji vant Boni med nesten 75 prosent av stemmene. Boni ble gjenvalgt i 2011 med 53,18 prosent av stemmene i første runde – nok til at andre valgomgang ikke var nødvendig. Han er den første presidenten som har vunnet et valg gjennom bare én valgomgang siden demokratiet ble gjeninnført i landet i 1991.

I september 2021 møttes Patrice Talon og Thomas Boni Yayi, politiske allierte som har blitt intime fiender, på Marina Palace i Cotonou. Under denne tête-à-tête presenterte Thomas Boni Yayi en rekke forslag og forespørsler for Patrice Talon, særlig knyttet til løslatelse av "politiske fanger".

## Referanser
Capitol Records Tower

**Capitol Records Tower** er hovedkontoret til plateselskapet Capitol Records og et av de mest kjente landemerkene i Los Angeles. Det ligger langs Vine Street i Hollywood. Tårnet er vist i filmer som Earthquake (1974), The Day After Tomorrow (2004), og er også med i 2004-spillet San Andreas|Gta San Andreas.

## Referanser
Capitol Records

**Capitol Records** er et amerikansk plateselskap med hovedkvarter i Capitol Records Tower i Hollywood, Los Angeles i California. Selskapet ble stiftet i 1942 og ble i 1955 oppkjøpt av det britiske plateselskapet EMI.

Capitol Records har vært plateselskap og/eller distributør i USA for blant annet disse artistene:

*The Beatles
*The Beach Boys
*Tina Turner
*Pink Floyd
*Red Hot Chili Peppers
*Queen
*Michael Jackson
*David Bowie
*Megadeth
*Exodus
*Iron Maiden
*Marc Bolan
*Katy Perry
*Gene Vincent
*Marcy Playground
*The Band; Levon Helm
*The Move
*Radiohead
*Yellowcard
*Morningwood
## Referanser

## Eksterne lenker
*
A Reality Tour: Koengen (2004)

17. juni 2004 besøkte den britiske popstjernen David Bowie Bergen og holdt konsert i Koengen. De 13&nbsp;000 Bowiefansene i Bergen var fornøyd med å få se og høre Bowie. Bowie var mest fornøyd med at England vant 3 – 0 over Sveits i en EM kamp.

## Oppslutning
13 000 tilskuere var tilstede da Bowie spilte på Koengen i Bergen.
## Oppvarming
Poptrioen Ephemera fra Bergen var oppvarmingsband.

## Om turneen
A Reality Tour startet i Forum i København den 7. oktober 2003 og ble avsluttet på Hurricane Festival Scheeßel i Tyskland 25. juni 2004.  I denne perioden ble det gjennomført 111 konserter over hele verden.  Turneen startet i Europa (oktober-november), fortsatte i USA og Canada (desember – februar), videre til Australia og Asia (februar – mars) før man vendte tilbake til USA og Canada (april – juni) og avsluttet med festivaler i Europa sommeren 2004.

Bowie besøkte Norge tre ganger under turneen.  I Oslo Spektrum 12. oktober 2003, I Koengen, Bergen 17. juni 2004 og på Norwegian Wood 18. juni 2004.  Til sammen hadde de norske konsertene om lag 29 000 tilskuere til sammen.

## Settliste
# Rebel Rebel
# Fame 
# Battle for Britain (The Letter) 
# Cactus 
# Sister Midnight 
# New Killer Star 
# All the Young Dudes 
# Reality 
# China Girl 
# Life on Mars? 
# Modern Love 
# Afraid 
# The Man Who Sold the World 
# Changes 
# The Loneliest Guy 
# Hallo Spaceboy 
# Under Pressure [fea. Gail Ann Dorsey]
# Ashes to Ashes 
# The Supermen 
# Quicksand 
# Be My Wife 
# Panic in Detroit 
# Station to station 
# I'm Afraid of Americans 
#  "Heroes" 

Ekstranummer:
# Suffragette City 
# Ziggy Stardust

## Anmeldelser
*[[Bergensavisen]]* 
 link
- David Bowie er vital, moderne og oppegående. En flott kveld i Bergen! 
Bergensavisen
*[[Aftenposten]]* 
 link
- I det øyeblikket David Bowie entret scenen i et vakkert sommervær i idylliske Bergen, var han kveldens ubestridte konge. Intet mindre.

## Musikere
På *Reality*-turneen

*David Bowie (vokal, gitar, stylofon og munnspill)
*Gerry Leonard (vokal og gitar)
*Earl Slick (gitar)
*Gail Ann Dorsey (vokal og bass)
*Mike Garson (keyboard)
*Sterling Campbell (vokal og trommer)
*Catherine Russel (vokal, gitar, keyboard, perkusjon og mandolin)

## Eksterne lenker
David Bowies Bergen (BA)
Sunfish

**Sunfish** regnes for å være den mest populære seilbåten i verden med ca. 500&nbsp;000 båter solgt. Designet av Alexander Bryan og Cortlandt Heyniger i 1952. Kåret til et av historiens beste design blant annet fordi den er stort sett uforandret siden den ble lansert.

Den Internasionale Sunfish klassen er en populær one-design class seiljolle som ble utviklet på 50-tallet. Båten kan seiles av en, to eller tre personer, men det er mest vanlig å seile med en person. Men sin lengde på 4,2 meter og vekt på under 60 kilo er båten lett å frakte på biltak eller liten tilhenger. Sunfish blir brukt som rekreasjons-seiler eller regattaseiler, og det arrangeres mer enn 1000 båtrace på verdensbasis hvert år.

En enkelt person kan med enkelhet seile en Sunfish. Det flate designet med liten selvlensende kokpit gjør at båten ikke fylles med vann. På grunn av lav pris og enkel konstruksjon (båten er ofte betraktet som den mest lettseilede småbåt, og brukes i stor grad til å lære seiling, så regnes dette som Amerikas mest populære seilbåt gjennom historien; mer enn 500&nbsp;000 Sunfish seilbåter er bygd. Dette har medført til at Sunfish er med i the American Sailboat Hall of Fame.

Den store populariteten til Sunfish har gitt mange etterligninger; Starfish, Aquafin, Phantom, og Big Fish er alle båter som er nesten identiske med Sunfish.

## Eksterne lenker
* Bilde av Sunfish
CDM

**CDM** kan sikte til:

* Clean Development Mechanism, engelsk betegnelse for Den grønne utviklingsmekanismen
* Course description metadata, standard for utveksling av informasjon om utdanningstilbud
* Cap Device Management, system for å oppdatere mobile enheter laget av Captura
Middelhavsdialogen

**Middelhavsdialogen** (eller nok **Middelhavsdialoggruppen**, standard ar.: **الحوار المتوسطي**, *al-ḥiwār al-mutawasiṭī*) ble startet i 1994 som et forum for samarbeide mellom NATO og syv land i middelhavsområdet. Formålet med samarbeidet var å øke regionens sikkerhet og stabilitet ved at oppnå en felles forståelse, og at endre landenes holdning til NATO. Dialogen reflekterer over at NATO mener at sikkerhet i Europa er forbundet med sikkerhet og stabilitet i middelhavsområdet.

## Medlemsland
Dialogen startet med fem medlemsland, og har fått to flere siden da. Der er ikke planer om at utvide med flere medlemsland.

*  Algerie (mars 2000)
*  Egypt (februar 1995)
*  Israel (februar 1995)
*  Jordan (november 1995)
*  Mauritania (februar 1995)
*  Marokko (februar 1995)
*  Tunisia (februar 1995)

## Styrket samarbeid
I 2004 ble Middelhavsdialogen styrket på et toppmøte i Istanbul, og ble det NATO kaller et «ekte partnerskap», med en rekke nye mål: Styrkelse av den politiske dialogen, større interoperabilitet, en forsvarsreform og terrorbekjemping.

16. oktober 2006 inngikk Israel og NATO det første Individuelle Samarbeidsprogrammet (ICP) i den styrkede Middelhavsdialogen. Israel vil bidra til NATOs flåteoperasjon Active Endeavour. ICP-avtalen dekker mange områder av felles interesse, slik som bekjempelse av terrorisme, og felles militære øvelser i Middelhavet.

NATO forventer å skrive under på ytterlige flere ICP-avtaler med andre medlemmer i dialogen.

## Referanser


## Eksterne lenker
* Middelhavsdialogens hjemmeside
Dynetrekk

**Dynetrekk** er en del av sengesettet, som består av dynetrekk, putevar og laken.

Dynetrekket er et avtakbart trekk til å trekke over dyner. Det blir mest brukt for hygienens skyld, da det lett kan tas av og vaskes. Det finnes også engangsdynetrekk. Dynetrekk kommer i alle slags farger og mønster, og har som oftest et matchende putevar og laken.

## Materiale
Dynetrekk er ofte laget av et av de følgende materialene:
*Silke
*Bomull
Stoffet i noen dynetrekk kan være satengvevd; andre kan være laget av kreppvevet stoff.

## Vasking
De fleste dynetrekk vaskes ved 60 grader i vaskemaskinen. De fleste kan også tørkes i tørketrommelen og strykes.

## Sengemidd
Det er viktig å bytte sengesettet ofte da døde hudceller i sengetøyet gir gode vekstvilkår for  sengemidd.
Juliana av Nikomedia

**Juliana av Nikomedia** (født ca. 285, død ca. 304 eller 305) er en katolsk helgen som ble led martyrdøden under keiser Diokletian. Hennes minnedag er 16. februar og hun er skytshelgen ved fødsler og mot infeksjonssykdommer.

Både den romersk-katolske kirke som den gresk-ortodokse kirke (som feirer hennes 21. desember) marker hennes martyrium i sine skrifter. Den eldste historiske kilden er i *[[Martyrologium Hieronymianum]]* hvor hennes fødested blir nevnt for 16. september, men det knyttes stor usikkerhet til hennes fødested. Det hevdes at hun led martyrdøden i Nikomedia i Lilleasia (i dag İzmit i Tyrkia), men senere utgaver av ovennevnte verk merker hennes fødested som Kumae, en gammel gresk bosetning nordvest for Napoli i Italia. Pave Gregor I den store (død 604) sendte et brev om at hennes relikvier skulle skrinlegges i Kumae, men det skjedde først i 568, og siden flyttet til Napoli i 1207.

En upålitelig legende forteller at hun var datter av en fornem, hedensk familie i Nikomedia. Som barn ble hun tiltrukket av kristendommen. Da hun var blitt 18 år nektet hun å gifte seg i inngått ekteskap med en ukristen, og holdt stand selv ved pisking. Hennes tilkommende var Evilasius, romersk stattholder i Nikomedia, som tilkalte henne og da hun fortsatt ikke ville gifte seg med hedning ble hun torturert og kastet i fengsel. I henhold til legenden ble igjen torturert, deretter delvis brent på bål, kastet i en gryte med kokende olje før hun ble halshogd.

Ifølge en myte skal hun ha blitt fristet av djevelen mens hun satt i fengsel, men overvant og fikk ham kneblet. Hun avbildes derfor også som en jomfru som står eller sitter på en drage eller djevel med vinger, eller trekker en djevel etter seg i en kjede. Andre attributter er martyrkrone, palme og sverd. Dyrkelsen av den hellige Juliana ble vanlig i løpet av middelalderen, spesielt i Nederland.

## Referanser


## Litteratur
*Bonino Mombrizio: *Sanctuarium*, II, fol. 41 v.-43 v.; 
**Acta SS.*, FEB., II, 808 sqq.;
*Jacques Paul Migne: P.G. CXIV, 1437-52; 
**Bibliotheca hagiogr. lat.*, I, 670 sq.; Bibl. hagiogr. graeca (2. utgave), 134; 
*Nikolaus Nilles: *Kalendarium manuale*, I (2. utgave, Innsbruck, 1896), 359; 
*Mazocchi: *In vetus S. Neapolitanae ecclesiae Kalendarum commentarius*, I (Naples, 1744), 556-9; 
*Oswald Cockayne: *St. Juliana* (London, 1872)
*Vita di S. Giuliana (Novara, 1889); 
*Oskar Backhaus: *Ueber die Quelle der mittelenglischen Legende der hl. Juliana und ihr Verhaltnis zu Cynewulfs Juliana* (Halle, 1899).

## Eksterne lenker
* The Life of Saint Juliana fra *[[Legenda aurea]]*
* Catholic Forum: St. Juliana (engelsk) med detaljer om hennes ikonografi
Afghanistans bank

**Afghanistans bank** (dari: **Da Afghanistan Bank**, forkortet **DAB**) er sentralbanken i Afghanistan. Den ble etablert i 1939. 

## Om sentralbanken
Sentralbanklovens artikkel 1.3 sier at DAB skal ha hovedsete i Kabul. Artikkel 2.1 sier at DABs primære mål er prisstabilitet, og underordnet dette målet er de sekundære målene, som er å fremme et likvid, solvent og velfungerende markedsorientert kredittvesen, samt å fremme et sikkert og fungerende betalingssystem. 

## Sentralbanksjef
Sentralbanksjef er pr januar 2025 Noor Ahmad Agha, han overtok denne stillingen i juli 2024. Agha tilhører Taliban, og er pasjtuner.

## Tidligere sentralbanksjefer
* Habibullah Malie Achekzai, 1954–1960
* Abdul Hay Azizi, 1960–1975
* Mohammad Hakim Khan, 1975–1980
* Ghulam Hussain Jujeni, 1980–1982
* Mehrabuddin Paktiawal, 1982–1985
* Abdul Basir Ranjbar, 1985–1988
* Mohammad Kabir, 1988–1990
* Khalil Sediq, 1990–1991
* Abdul Wahab Asefi, 1991
* Najibullah Sahu, 1992
* Zabihullah Eltezam, 1993
* Ghulam Mohammed Yailaqi, 1993
* Mohammad Hakim Khan, 1993–1995
* Ehsanullah Ehsan, 1996–1997
* Abdul Samad Sani, 1997-2001
* Mohammad Ahmadi, 2001
* Anwar ul-Haq Ahady, 2002–2004
* Noorullah Delawari, 2004–2007
* Abdul Qadeer Fitrat, 2007–2011
* Noorullah Delwari, 2011 – 14. januar 2015
* Khan Afzal Hadawal, 14. januar - 8. juli 2015.
* Khalil Sediq, 8. juli 2015 – 2019
* Wahidullah Nosher, 2019–2019
* Ajmal Ahmadi, 2019 – august 2021
* Haji Mohammad Idris, august 2021 – oktober 2021
* Shakir Jalali, oktober 2021 – mars 2023
* Hidayatullah Badri, mars 2023 – juli 2024

## Se også
*Liste over verdens sentralbanker

## Referanser


## Eksterne lenker
*
The Earthling World Tour: Kalvøyafestivalen (1997)

**The Earthling World Tour: Kalvøyafestivalen** var en konsert med David Bowie 28. juni 1997 under Kalvøyafestivalen.  Til tross for kraftig regnvær ble det en minneverdig konsert.

## Oppvarmingsband
Locomotives og Explicit Lyrics.

## Om turneen
Turneen startet i Lübeck 7. juni 1997 og avsluttet 7. november i Buenos Aires.
## Spilleliste

#	«Quicksand» 
#	«Queen Bitch» 
#	«The Jean Genie» 
#	«Outside» 
#	«Fashion» 
#	«Seven Years in Tibet» 
#	«I'm Afraid of Americans» 
#	«Battle for Britain (The Letter)» 
#	«Fame» 
#	«Looking for Satellites» 
#	«The Man Who Sold the World» 
#	«Scary Monsters (and Super Creeps)» 
#	«Hallo Spaceboy» 
#	«Under Pressure» 
#	«Dead Man Walking» 
#	«Stay» 
#	«Telling Lies» 
#	«Little Wonder »

**Ekstranummere**
#	«White Light/White Heat» 
#	«The Hearts Filthy Lesson» 
#	«All The Young Dudes»  

## Musikere
The Earthling World Tour

* David Bowie (vokal, gitar og saksofon)
* Reeves Gabrels (gitar)
* Gail Ann Dorsey (vokal, bass og keyboard)
* Zachary Alford (trommer)
* Mike Garson (keyboard)

## Eksterne lenker
*David Bowie i nettprat på VG før konserten
Michalis Koutsogiannakis

**Michalis Koutsogiannakis**, (gresk Μιχάλης Κουτσογιαννάκης, født 22. november 1959 i Chania på Kreta, Hellas) er en svensk skuespiller.

## Biografi

Koutsogiannakis fattet interesse for skuespilleryrket da han spilte amatørteater mens han bodde i Australia. Senere studerte han ved Instituttet for scenekunst i Italia. Da han kom til Sverige studerte han dramatikk på Stockholms universitet, og etter studiene turnerte han med ulike frigrupper og med Riksteatern. Han vendte tilbake til Kreta i 1994, ettersom det var vanskelig for en skuespiller som ikke hadde svensk som morsmål å få gode roller i Sverige. Han returnerte imidlertid til Sverige, og har vært engasjert ved byteateret i Borås, Uppsala og Göteborg, Helsingborgs byteater og Dramaten i Stockholm. 

## Filmografi (utvalg)
### Spillefilm
* 2011 – *[[Kronjuvelene (film)|Kronjuvelene]]* – Fernandez Fernandez
* 2007 – *[[5 løgner]]* (kreditert som Mikalis Koutsog-Ianniakis) 
* 2007 – *[[Blodsbånd (2007)|Blodsbånd]]* – Kokken
* 2006 – *[[Små mirakel och stora]]* – Abbas
* 2005 – *[[Vinterkyss]]* – Darjoshs far
* 2003 – *[[Detaljer]]* – mann i sykehuskorridor
* 2001 – *[[Hem ljuva hem]]* – Saras lege 
* 2001 – *[[Hans och hennes]]* – Dimitris,"Grekeren" 
* 2001 – *[[Atlantis - the Lost Empire]]* – Vinny

### Kortfilm
* 2007 – *[[Bennys gym]]* – Alfreds far
* 2006 – *[[Quinze]]* – Cheb Malik, faren 
* 2001 – *[[Motsols]]* – mannen med den røde bilen 
* 1998 – *[[Den 8:e sången]]* – mannen 
* 1997 – *[[Slussen (film)|Slussen]]* – Arzeki, algerisk sjømann

### TV
* 2004 – *[[Graven]]* – Omar Lindberg (mini-TV-serie)
* 2004 – *[[Tusenbröder II]]* – Stefan (2 episode, TV-serie)
* 2003 – *[[Håll käften]]* – Cistas
* 2001 – *[[Beck - Mannen uten ansikt|Beck - Mannen utan ansikte]]* – Tahmed Ahmed (TV-serie) 
* 2000 – *[[Det nya landet]]* – Massoud, iranier
* 1999 – *[[Sjätte dagen]]* (stemme) Farhad Pahlavi (ukreditert) 
* 1992 – *[[Den ena kärleken och den andra]]*

## Teater (utvalg)
* 2008 – *[[Ringeren i Notre Dame]]*, Claude Frollo
* 2007 – *Farliga Förbindelser*, Grev de Valmont
* 2006 – *Elitklassen*, Stalin
* 2005 – *Bent*
* 2003 – *Natten före skogarna*
* 2001 – *Kommer och försvinner*
* 2001 – *[[Måken]]*
* ''Mor Courage''
* *[[Tre søstre]]*

## Referanser


## Eksterne lenker
*
Eduard Sievers

**Eduard Sievers** (født 25. november 1850 i Lippoldsberg, død 30. mars 1932 i Leipzig) var en tysk filolog og lingvist av klassiske og germanske språk. 

Sievers var en av de mest innflytelsesrike historiske lingvister på slutten av 1800-tallet og begynnelsen av 1900-tallet, og er best kjent for sin gjenvinning av den poetiske tradisjonen til germanske språk som angelsaksisk og gammelsaksisk. Blant hans prestasjoner var identifikasjonen av et gammelengelsk *[[1. Mosebok]]* (*Genesis*) som en oversettelse fra gammelsaksisk *før* det fantes bevis for at et gammelsaksisk dikt over 1. Mosebok eksisterte, det ble senere oppdaget i Vatikanet

Sievers’ arbeid med rimene i angelsaksisk poesi påvirket lyrikken til poeten Ezra Pound, naturlig nok spesielt i sistnevntes versjon av *[[Sjøfareren]]* (*The Seafarer*)

## Sievers’ lov
Sievers står bak «Sievers' lov» om nabovokalenes konsentrasjon. Den gjelder kun vokaler som opprinnelig står i forskjellige stavelser: «Ubetont *i* eller *u* er konsonantiske etter kort stavelse og vokaliske etter lang stavelse, uten hensyn til andre trykkbetonger av ordet».

Sievers' lov ble fremsatt i en lang akademisk diskusjon om «betoning og fonologi i germanske språk». Sievers foreslo en løsning på forskjellen mellom endingene i de gotiske ordene *harjis* "hær" og *hairdeis* "gjeter, hyrde". Løsningen kom til å bli hetende Sievers' lov, og siden stundom også «Sievers-Edgertons lov» etter to betydningsfulle artikler av Franklin Edgerton.  I sin nåværende form går loven ut på at *i*, *y* og *iy* var allofoner av urindoeuropeisk /y/, bestemt av dets fonologiske omgivelser, også at andre urindoeuropeiske gjenlyder gikk gjennom tilsvarende allofonvariasjon.

## Sievers’ analyse
Sievers’ analyse var et system av fem mønstre som indikerte hvor den poetiske linje (eller poetiske halvlinje) i angelsaksiske poesi ble uthevet eller ikke uthevet, det vil si med trykk-uten trykk-med trykk-uten trykk, uten trykk-med trykk-uten trykk-med trykk og videre i samme mønster. Denne tilsynelatende elementære analysen var betydningsfull ettersom det var vanskelig eller umulig for tidligere forskere å identifisere hvor den poetiske linjen begynte og sluttet. Angelsaksisk og germansk poesi, i dens skrevne form, indikerte svært sjelden deling og skille av linjene.

## Referanser


## Eksterne lenker
* 
* Eduard Sievers – omtale med bilde (tysk)
Ole Linstad

**Ole Pettersen Linstad** (født 19. juli 1912 i Trysil, død 23. januar 1972) var en norsk evangelist og misjonær.

Linstad var eldstemann i en søskenflokk på tolv. Han vokste opp i pinsemenigheten i Innbygda i Trysil. Han begynte som ung mann å arbeide i skogen som forstmann, men han hadde også et kall fra Gud om å forkynne evangeliet om Jesus Kristus på misjonsmarken. 

Hans far døde tidlig og han følte at han skulle holde seg hjemme i bygda å hjelpe til med å forsørge mor og den store søskenflokken. Men mor og de andre voksne søsknene ville at han skulle følge kallet sitt. Han reiste (syklet) derfor til Oslo 23-24 år gammel. Der ble han kjent med folk i menigheten Saron hvor han fortalte om kallet sitt. Han begynte å reise som evangelist omkring i Norge. 

Det fortelles om en gang han holdt møter i Valdres, hvor han døpte mennesker på grunn av deres tro, i Vollbufjorden tidlig på våren blant isflakene. Det ble oppstandelse i bygda over «gjendøpingen» og lensmannen måtte undersøke saken for å se om det foregikk noen ulovligheter, men han konkluderte med at han ikke kunne gjøre noe for å stoppe det. Etterhvert møtte Ole sin Gudrun (født Børresen 3. juni 1910) fra Sætre i Hurum. Hun bar også på et misjonskall. Etterhvert åpnet det seg for at de kunne reise ut som misjonærer til Belgisk Kongo (idag Den demokratiske republikken Kongo). De forlovet seg før Gudrun reiste til Brussel for å lære seg fransk i 1935.

## Referanser
Eurofoto

**Eurofoto** var en norsk nettbasert fotobutikk som var eid av Japan Photo Holding Norge. Eurofoto ble stiftet av Per Svein Reed og Atle Hauge (IT-gründer) i 2000 som et frittstående selskap med virksomhet i Gloppen kommune og ble etter hvert et ledende selskap på sitt felt.

I 2007 ble Eurofoto AS og Reed Foto AS kjøpt av Intele AS, og gikk inn i porteføljen til *Intelegruppen* frem til 2010. Selskapet ble deretter solgt til Japan Photo Holding Norge AS.

Eurofoto ble avviklet 1. september 2018.

## Referanser
IP-systemet

**IP-systemet** (fra engelsk *ingress protection code* eller *IP code*, direkte oversatt: spesifikasjon for inntrengningsbeskyttelse) er et system for å angi kapslingsgraden til elektrisk utstyr, det vil si utstyrets beskyttelse mot inntrenging av faste gjenstander og vann.
Det er en internasjonal standard definert i IEC 60529 utgitt av International Electrotechnical Commission.

Kapslingsgraden angis med bokstavene «IP» etterfulgt av to sifre (tabellene nedenfor viser sifrenes betydning). Dersom det ikke finnes noe krav til utstyrets beskyttelse mot noen av kategoriene erstattes sifferet med «X».

## Eksempel
Krav til elektrisk utstyr innendørs er IP2X, IP3X på steder barn kan oppholde seg. Det er derfor vanlig å bruke stikkontakter med IP30 i private hjem. Disse gir beskyttelse mot inntrengning av barnefingre, men ingen beskyttelse mot vann. I visse områder for eksempel i baderom, og utendørs er kravet til kapsling IP X4. Det er da vanlig å bruke utstyr med IP44. Dette gir både beskyttelse mot inntrengning av faste gjenstander og vann. 

## Første siffer

Det første sifferet angir utstyrets beskyttelse mot inntrengning av faste gjenstander for eksempel støv, og utilsiktet kontakt med spenningsførende deler av kroppsdeler som for eksempel fingre.

## Andre siffer
Det andre sifferet angir utstyrets beskyttelse mot skadelig inntrengning av vann.

## Tilleggsbokstaver

Standarden åpner for at ekstra informasjon om utstyret kan gis ved tilleggsbokstaver. Første tilleggsbokstav angir kapslingens grad av beskyttelse mot at personer kommer i kontakt med skadelige deler innenfor kapslingen. Betydning gjengis i tabellen nedenfor.

Andre tilleggsbokstav angir under hvilke betingelser prøvingen er utført med akseptabelt resultat. Betydning gjengis i tabellen nedenfor.

## IP69K
Tysk standard DIN 40050-9 overgår IEC 60529 ved en betegnelse, **IP69K** , for utstyr som tåler høyt trykk, høye temperaturer og sterk vannstrøm.
Prøvestandarden for IP69K spesifiserer en dyse forsynt med vann med temperatur på 80 °C, et trykk på 8–10 MPa (80–100 bar) og en vannstrøm på  14–16 L/min. Dysen holdes 10-15 cm fra utstyret som skal prøves. Dysen holdes i 30 sekunder i hver av vinklene 0°, 30°, 60° og 90°. Utstyret står på et bord som roterer med 5 omdreininger per minutt

IP69K var opprinnelig utviklet for kjøretøy, særlig de som trenger regelmessig kraftig rengjøring, men brukes nå også på andre områder som matvareindustrien.

## Norge
I Norge er den oversatt av Norsk Elektroteknisk Komite som EN NEK 60529.

## Referanser
What’s on Your Mind?

«**What's on Your Mind?**» er single nummer to fra albumet *[[Madrugada (album)|Madrugada]]*, som også er bandets navn.

Den ble sluppet 31. mars 2008 og nådde 10.-plass på «VG-lista». Singlen inneholder også «Local Norma Jean» og videoen til albumets første single, «Look Away Lucifer».
The Outside Tour: Oslo Spektrum (1996)

**The Outside Tour: Oslo Spektrum** var David Bowies norgeskonsert under *The Outside Tour* som ble holdt i Oslo Spektrum 22. januar 1996. Bowie overrasket med å fremføre «Diamond Dogs» live for første gang siden 1976.

## Om turneen
*Outside*-turneen startet 14. september i USA og i september og oktober turnerte han i USA og Canada. I midten av november startet Europaturneen med fire konserter på Wembley. I januar holdt han den nordiske delen med konserter i Helsingfors, Stockholm, Göteborg, Oslo og København. Turneen ble avsluttet igjen i USA 20. oktober 1996.

## Spilleliste
#	«The Motel» 
#	«Look Back in Anger» 
#	«The Hearts Filthy Lesson» 
#	«Scary Monsters» 
#	«Voyeur of Utter Destruction» 
#	«I Have Not Been to Oxford Town» 
#	«Outside» 
#	«Andy Warhol» 
#	«The Man Who Sold the World» 
#	«A Small Plot of Land» 
#	«Strangers When We Meet» 
#	«Diamond Dogs» 
#	«Hallo Spaceboy» 
#	«Jump They Say» 
#	«Breaking Glass» 
#	«We Prick You» 
#	«Nite Flights» 
#	«Teenage Wildlife» 
#	«D.J.» 
#	«Under Pressure» 
#	«Moonage Daydream»  

## Musikere
The Outside Tour

* David Bowie (vokal, gitar og saksofon)
* Peter Schwartz (musikalsk ansvarlig og keyboard)
* Reeves Gabrels (gitar)
* Gail Ann Dorsey (vokal og bass)
* Zachary Alford (trommer)
* Carlos Alomar (gitar)
* Mike Garson (keyboard)
* George Simms (backing vocal og keyboard)

## Eksterne lenker
Outside turneen (Little Oogie’s David Bowie site)
Coral Atkins

**Coral Atkins** (1936–2016) var en britisk skuespiller. 

I Norge er hun mest kjent for rollen som Sheila Ashton i TV-serien *Family At War* (norsk: *[[Familien Ashton]]*) som gikk på NRK på 1970-tallet. Hun ga etter denne rollen opp sin skuespillerkarriere og åpnet et fosterhjem for vanskeligstilte barn. Hun tok noen roller i TV-oppsetninger senere. Hennes historie ble filmet i TV-dramaet *Seeing Red* i 2000, med Sarah Lancaster i rollen som Atkins. 

## Referanser


## Eksterne lenker
*
Henrik Lundström

**Per Henrik Lundström** (født 1983), er en svensk skuespiller bosatt på Södermalm i Stockholm.

Han tok eksamen ved S:t Eriks gymnasiums teaterutdannelse i 2003. 

## Filmografi (utvalg)
### Spillefilm
* 2007 – *[[Darling (svensk film)|Darling]]* – Peder, Mickes venn
* 2006 – *[[Göta kanal 2 - kanalkampen]]* – Basse Andersson
* 2005 – *[[Kocken]]* – Martin von Lindhé
* 2004 – *[[Håkan Bråkan & Josef]]* – Ludde
* 2003 – *[[Sprickorna i muren]]* – Degen
* 2003 – *[[Ondskapen (film)|Ondskap]]* – Pierre Tanguy
* 2000 – *[[Tillsammans]]* – Fredrik

### Kortfilm
* 2002 – *[[Viktor och hans bröder]]* – Andreas 
* 2002 – *[[Bror min]]* – Thomas, eldre bror
* 2001 – *[[Picknick på kyrkogården]]* – Dobrica

### TV
* 2008 – *[[Om ett hjärta]]* – David Rosenberg (mini-TV-serie)
* 2004 – *[[Graven]]* – Cliff Jansson (mini-TV-serie)

## Referanser


## Eksterne lenker
*
The Tin Machine "It’s My Life" Tour: Oslo Konserthus (1991)

Tin Machine var et prosjekt som David Bowie var involvert i fra 1988 til 1992.  Bandet gjennomførte to turneer, 1989 og 1991.  22. oktober besøkte bandet Norge og holdt konsert på Oslo Konserthus.  

Et stilkrasj på Oslo Konserthus for de mange fansene som hadde opplevd Bowie på Jordal Amfi året før.  På Oslo Konserthus var det hard rock i dype stoler og med hvitvinservering i pausen.

En ting mange kanskje ikke fikk med seg den kvelden i Konserthuset, var at blant publikum var gutta i Kraftwerk. Kraftwerk skulle holde konsert på Rockefeller dagen etter (den 23.)

Og det er kanskje heller ikke så mange som husker at da Bowie spilte "You Belong In Rock 'N' Roll" også spilte noen strofer av Kraftwerks "Radio Activity".

## Om turneen
Tin Machineturneen startet i Milano i Italia 5. oktober 1991 og etter å ha turnert Europa, USA/Canada avsluttet turneen i Tokyo 17. februar 1992 etter hele 13 konserter i Japan.  
Dette var den eneste store turneen fra bandet som tidligere hadde vært ute på en begrenset turne i 1989.

## Set liste

# Bus Stop 
# Sacrifice Yourself 
# Goodbye Mr. Ed 
#I Can't Read 
# Sorry 
#One Shot 
# Go Now 
#Betty Wrong 
# Stateside 
# You Can't Talk 
# You Belong in Rock 'N' Roll 
# Amlapura 
# If There Is Something 
# Crack City 
# Heaven's in Here 
# A Big Hurt 
# Amazing 

## Musikere
 The Tin Machine "It's My Life" Tour 

* David Bowie (vokal, gitar og saksofon)
* Reeves Gabrels (gitar)
* Tony Sales (backing vokal og bass)
* Hunt Sales (vokal og trommer)
* Eric Schermerhorn (backing vokal og rytme gitar)

## Eksterne lenker
* Tin Machine turneen (Little Oogie’s David Bowie site)
Grim skole

**Grim skole** er en ungdomsskole i bydelen Grim i Kristiansand som i dag har elever fra 8.-10. skoleår. Skolen har om lag 470 elever og 64 ansatte hvorav 54 er lærere.

Skolen ble åpnet i 1954 som 1. – 7. skole. I 1956 åpnet eget bygg for 1. -3. klassetrinn, «småskolen». Senere kom eget bygg med gymnastikksaler, svømmehall og garderober. Kristiansand innførte såkalt linjedelt ungdomsskole i 1959 og skolen fikk da også elever på 8. og 9. klassetrinn.

Skolen ble opprinnelig bygd i forblendet tegl, og i ettertid er den bygd ut i flere omganger. Ved siste ombygging fikk den et mediatek med bøker, tilgang til datamaskiner og internett, sofaer, arbeidsbord o.l.

Elevene ved Grim skole kommer fra disse 5 barneskolene: Hellemyr, Solholmen, Todda, Krossen og Karl Johans Minne som dekker områdene: Hellemyr, Tinnheia, Eg, Kvadraturen og Grim.

## Referanser
Sound and Vision World Tour: Jordal Amfi (1990)

**Sound and Vision World Tour** var en turne hvor David Bowie skulle si farvel til de gamle sangene sine. Konserten i Norge ble holdt 22. august 1990.  

## Oppslutning
Om lag 20000 tilskuere var møtt frem for å høre David Bowie ta farvel til de gamle sangene sine,

## Oppvarming
Kim Wilde stod for oppvarmingen.

## Om turneen
*Sound + Vision*-turneen startet 4. mars 1990 I Quebek i Canada og fortsatte i Storbritannia og Europa frem til slutten av april da den amerikanske delen av turneen ble innledet i Miami.  Etter en sommer i USA, Canada og Japan returnerte Bowie til hjemlandet og holdt to konserter på Milton Keynes før han fortsatte i Europa. Turneen ble avsluttet i Sør-Amerika og 29. september 1990 opptrådte han for 100 000 mennesker i Buenos Aires som den første britiske artisten etter Falklandskrigen. Konserten markerte avslutningen på *Sound + Vision*-turneen.

## Spilleliste

#	«Space Oddity» 
#	«Rebel Rebel» 
#	«Ashes to Ashes» 
#	«Life on Mars?» 
#	«Stay» 
#	«Pretty Pink Rose» 
#	«Blue Jean» 
#	«Let's Dance» 
#	«Sound and Vision» 
#	«Ziggy Stardust» 
#	«China Girl» 
#	«Station to Station» 
#	«Young Americans» 
#	«Suffragette City» 
#	«Fame» 
#	«"Heroes"» 
#	«Changes» 
#	«Fashion» 
#	«White Light/White Heat» 
#	«The Jean Genie»/«Gloria»  

## Musikere
Sound and Vision World Tour 

* David Bowie (vokal, gitar, and saksofon)
* Adrian Belew (gitar)
* Erdal Kizilcay (bass)
* Michael Hodges (trommer)
* Rick Fox (keyboard)

## Eksterne lenker
*Sound + Vision-turneen (Little Oogie’s David Bowie site)
World Touring Car Championship

**World Touring Car Championship** (**WTCC**) er en internasjonalt mesterskap for standardbiler som blir regulert av Det internasjonale bilsportforbundet (FIA). Serien er egentlig en videreføring av ETCC som ble lagt ned i 2005.

Serien hadde sitt første mesterskap i 1987, men på grunn av for høye kostnader ble det bare en sesong.

I 2001, ble ETCC igjen styrt av FIA. Og etter interesse fra bilprodusentene, ble serien omdøpt til dagens WTCC i starten av 2005-sesongen. Serien er nå ansett som den tredje viktigste mesterskapet regulert av FIA, etter Formel 1 og World Rally Championship.

Serien kjøres på tolv forskjellige baner på fire kontinenter verden rundt. Bilprodusentene BMW, Honda, Seat og Chevrolet deltar med et ulikt antall biler hver. Tidligere kjørte også Alfa Romeo men de la opp etter WTCC-sesongen 2007.

WTCC-sirkuset tar også en tur innom Skandinavia. Siden 2007 har det vært arrangert løp på Scandinavian Raceway i Anderstorp.

## Regler
Det kjøres to heat. Før det første heatet kjøres det en kvalifisering, den som har raskest tid får start først, den som nest raskest starter som nummer to, og så videre. Etter at første heat er kjørt snur man på startoppstilling for de åtte første i heat 1. Slik at den som startet som nummer åtte i heat 1, skal nå starte fremst i heat 2. Den som hadde fremste startspor i heat 1, starter nå som nummer åtte i heat 2. De førerne som er mest fremgangsrike etter hver helg får straffvekter på maksimalt 80 kilo under det neste løpet. 

### Poengsystem
WTCC har samme poeng system som Formel 1 og WRC. En liten forskjell er at hvor høyere oppe på resultatlisten føreren kommer, jo mer må føreren ha i straffvekt i bilen sin det neste løpet:

### Bilene
Bilene kjøres etter de såkalte S-2000 reglene i WTCC:
* Bilmodelen bilprodusentene bruker må være masseprodusert (minst 2500 produserte eksemplarer det forrige året)
* Maksimum 2 liters (2000 cc) motor
* Maksimum 280 hk
* Standard luftinntak 
* 2-hjulsdrift 
* 6-trinns girkasse (Produsert av Sadev, Xtrac eller Ricardo. Ikke lov med elektronikk i differensialene
* McPherson hjuloppheng fremme og bak
* Ingen elektriske styringshjelpere for føreren
* Maksimum 1.8 meters bredde på bilen

## Verdensmestere

## Se også
* Liste over racerbaner i Norge

## Eksterne lenker
* 
* FIA World Touring Car Championship
Apologi for Den augsburgske bekjennelse

**Apologi for Den augsburgske bekjennelse** ble forfattet av Philipp Melanchthon som et svar på den romersk-katolske «Gjendrivelse av Den augsburgske bekjennelse», latin Confutatio pontificia, som ble skrevet av romersk-katolske teologer ledet av Johannes Eck for å svare på Den augsburgske bekjennelse etter at den var lagt frem i 1530 på Riksdagen i Worms.  Melanchthon skrev apologien som et forsvar for den originale bekjennelsen, og som et motsvar til tilbakevisningen som Keiser Karl V hadde bestilt.
 
## Innhold
# Om Gud.
# Om arvesynden.
# Om Kristus,
# Om rettferdiggjørelsen.
# Om kirken.
# Om dåpen.
# Om den hellige nattverd.
# Om skriftemålet.
# Om boten.
# Om sakramentenes antall og bruk.
# Om kirkeordningen.
# Om menneskelig overleveringer.
# Om den politiske ordning.
# Om Kristi gjenkomst til dom.
# Om den frie vilje.
# Om syndens årsak.
# Om gode gjerninger.
# Om påkallelse av de hellige.
# Om nattverden under begge skikkelser.
# Om presters ekteskap.
# Om messen.
# Om munkeløftene.
# Om kirkemakten.

## Forskjellige utgaver
Den første utgaven av Apologi for Den augsburgske bekjennelse ble utgitt i april 1531. Melanchthon fortsatte å revidere denne og utgav en andre utgave høsten 1531. Noen forskere tror den andre utgaven er en bedre utgave av Apologien. I Konkordieboken refereres det til førsteutgaven av Apologien nå det siteres i Solida Declaration delen av Konkordieformelen. Den tyske 1580-utgaven av Konkordieboken bruker oversettelsen utført av Justus Jonas, som oversatte apologien fritt basert på Melanchthons tidligere utgaver. Den latinske 1584-utgaven av Konkordieboken har med den første utgaven av Apologien,

## Apologiens betydning i Norge
Ved innførelsen av reformasjonen i Danmark-Norge fikk prestene plikt til å holde seg med enkelte bøker. Det var Bibelen, Luthers kirkepostille, Melanchthons **Apologi for Den augsburgske bekjennelse**, Melanchthons dogmatikk *Loci Communes*, Luthers lille katekisme, Kirkeordinansen og De saksiske visitasjonsartiklene av 1528.

## Eksterne lenker
* Apologi for Den augsburgske bekjennelse i fulltekst på dansk
* Apologien i fulltekst på engelsk 
* Apologien (Plain Text Download) – Prosjekt Gutenburg
Liste over ordførere i Nord-Aurdal

**Liste over ordførere i [[Nord-Aurdal]]** kommune i Innlandet fra 1839.

## Kilder
* 
*Kommunenes Sentralforbund (KS)
Liste over ordførere i Nord-Fron

**Liste over ordførere i [[Nord-Fron]]** i Innlandet.

Kommunen var sammenslått med Sør-Fron fra 1966 til 1977.

## Referanser


## Kilder
*Kommunenes Sentralforbund (KS)
Liste over ordførere i Nordre Land

**Liste over ordførere i [[Nordre Land]] kommune** i Innlandet fra 1945.

## Historie
Fra 1837 lå Nordre Land i Land formannskapsdistrikt. I 1847 ble dette delt i Nordre  og Søndre Land formannskapsdistrikt. Land hadde 9199 innbyggere da distriktet ble delt.
1. januar 1914 ble Nordre Land delt ved at Torpa ble skilt ut som egen kommune.

1. januar 1962 ble Torpa og Nordre Land kommuner, samt Tranlia krets og eiendommen Store Røen fra gamle Fluberg kommune (tilsammen 196 innbyggere i Fluberg-områdene) slått sammen til dagens Nordre Land kommune.

## Torpa

## Nordre Land (før kommunesammenslåing)

## Nordre Land (etter kommunesammenslåing med Torpa)

## Referanser


## Kilder
*Kommunenes Sentralforbund (KS)
Abdul Qadeer Fitrat

**Abdul Qadeer Fitrat** (født 1963) var sentralbanksjef i Afghanistans bank fra 2007 til 2011.

## Karriere og utdanning
Han har vært sentralbanksjef siden november 2007, men har også tidligere vært hatt samme stilling i Afghanistan, fra 1994 til 1996. I 1996, da han forlot Afghanistan for å delta i Verdensbankens årlige møte, ble Kabul inntatt av Taliban, og han søkte asyl i USA. Dette ble innvilget, og han jobbet i Washington noen år. 

I sin første sentralbankperiode hadde landet, som da var ledet av Burhanuddin Rabbani, store økonomiske problemer. Både regjeringen og dens motstandere trykte opp penger for å betale for soldater og våpen, noe som førte til årlig inflasjon på opptil 800%. 

På slutten av 2001 ble han også spurt av Nordalliansen om å komme tilbake til Afghanistan og overta stillingen på nytt, etter at de gjenvant kontrollen over mye av landet i november og desember. Men, ikke før 6 år senere tok han denne stillingen. 

Han har tidligere også jobbet som styreformann i Bank–e-Millie Afghan (BMA) i Kabul, og som økonomikonsulent i Det internasjonale pengefondet, IMF, da han bodde i USA. Han har også vært rådgiver for Verdensbanken. 

Som utdanning har han en mastergrad i økonomi.

## Korrupsjonssaken 2010-2011
En av Fitrats hovedoppgaver som sentralbanksjef har vært å kjempe mot korrupsjon i landet. Bl.a. ble Kabul Bank etterforsket for mulig korrupsjon og vanstyre, i en sak som kastet mistanker mot afghanske ministre, visepresidenten og slektninger av president Hamid Karzai. På grunn av frykt for egen sikkerhet rømte han til USA i slutten av juni 2011.

Noorullah Delawari ble utnevnt til ny sentralbanksjef i november 2011. 

## Referanser


## Eksterne lenker
* Sentralbankens stab